Ir-Regolament tal-Kummissjoni (KE) Nru 1387/2003
ta’ l-1 t’ Awissu 2003
li jemenda r-Regolament (KE) Nru 2300/97 dwar ir-regoli dettaljati li jimplimentaw ir-Regolament tal-Kunsill (KE) Nru 1221/97 li jniżżel ir-regoli ġenerali għall-applikazzjoni tal-miżuri li jtejbu l-prodotti u tqegħid fuq is-suq ta’ l-għasel
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KE) Nru 1221/97 tal-25 ta’ Ġunju 1997 li jippreskrivi r-regoli ġenerali sabiex jiġu applikati l-miżuri intiżi biex itejbu l-produzzjoni u n-negozju tal-għasel [1], kif emendat bir-Regolament (KE) Nru 2070/98 [2], u partikolarment l-Artikolu 5 tiegħu,
Billi:
(1) Ir-Regolament tal-Kummissjoni (KE) Nru 2300/97 [3], kif l-aħħar emendat bir-Regolament (KE) Nru. 1216/2002 [4], fih dispożizzjonijiet għall-implimentazzjoni tal-programmi annwali nazzjonali previsti fir-Regolament (KE) Nru. 1221/97. Il-kontribut finanzjarju tal-Komunità għal dawn il-programmi hija ibbażata fuq in-numru totali ta’ xehdiet f’kull Stat Membru kif elenkat fl-Anness mar-Regolament (KE) Nru. 2300/97.
(2) Kien hemm numru ta’ tibdil għan-numru ta’ xehdiet fil-komunikazzjonijiet ta’ l-Istati Membru sabiex id-data strutturali fuq is-sitwazzjoni fis-settur kif previst fl-Artikolu 1(a) tar-Regolament (KE) Nru. 2300/97 jiġi aġġornat.
(3) Ir-Regulation (KE) Nru 2300/97 għandha għaldaqstant tkun emendata f’dan is-sens.
(4) Turi li l-Artikolu 2(2) tar-Regolament (KE) Nru 2300/97 jiffissa l-31 ta’ Awissu bħala l-aħħar data għall-implimentazzjoni tal-miżuri taħt il-programmi annwali, dan ir-Regolament għandu jibda japplika mis-sena tat-tpoġġija fuq is-suq 2003/2004.
(5) Il-miżuri previsti f’dan ir-Regolament huma skond l-opinjoni tal-Kumitat ta’ Ġestjoni għall-Laħam tat-tjur u l-Bajd,
ADOTTAT DAN IR-REGOLAMENT:
L-Artikolu 1
L-Anness mar-Regolament (KE) Nru 2300/97 huwa mibdul bl-Anness ma’ dan ir-Regolament.
L-Artikolu 2
Dan ir-Regolament għandu jidħol fis-seħħ fit-tielet ġurnata wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu japplika għall-ewwel darba għall-programmi awali li jkopru s-sena tat-tqegħid fis-suq 2003/2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-1 ta’ Awissu 2003.